མན་སོར་དང་མག་དྷ་གཉིས་ནི་ཨེ་རབ་སྐད་བཀོལ་སྤྱོད་བྱེད་སའི་རྒྱལ་ཁབ་ཞིག་ནང་འཚོ་བ་བསྐྱལ་ནས་སྡོད་མཁན་གྱི་སྤུན་མཆེད་རྒན་གཞོན་གཉིས་ཡིན།ཁོང་གཉིས་ལ་དྲ་རྒྱ་ཞིག་ཡོད།དེའི་ནང་མང་ཆེ་བ་ཇི་ལྟར་ཆབ་སྲིད་པ་ཚོས་འགྲོ་བ་མིའི་ཐོབ་ཐང་ལ་རྡོག་རོལ་གཏོང་གི་ཡོད་པར་བརྟེན་དེར་འཕོ་འགྱུར་གཏོང་དགོས་པའི་ཁྱབ་བསྒྲགས་བྱེད་ཀྱི་ཡོད།ཁོང་གཉིས་ཀྱི་དྲ་རྒྱ་དེ་གཞུང་འཛིན་མི་སྣ་ཚོས་སྒོ་རྒྱག་ཐུབ་མེད།གང་ཡིན་ཞེ་ན།དྲ་རྒྱ་དེ་རྒྱལ་ཁབ་གཞན་ནས་མཁོ་གཏོང་སྤྲོད་བྱེད་ཀྱི་ཡོད།ཡིན་ནའང་།ཁོང་ཚོས་དྲ་རྒྱ་དེ་སྟངས་འཛིན་བྱེད་མཁན་སུ་ཡིན་མིན་རྩད་གཅོད་བྱེད་ཀྱི་ཡོད་དུས་མི་ངོ་ཆོད་ནས་འཇུ་བཟུང་བྱེད་ཀྱི་རེད་བསམ་སྟེ་སེམས་ཁྲལ་བྱེད་ཀྱི་ཡོད།དེར་བརྟེན།གཞུང་གིས་སོ་སོའི་དྲ་རྒྱ་བཀག་སྡོམ་མ་བྱས་གོང་དུས་ཐོག་དྲ་རྒྱ་ཁ་སྐོང་བྱེད་པ་ཙམ་མ་ཟད་བཀག་སྡོམ་ཉེན་གཡོལ་མཉེན་ཆས་སྤྱད་དེ་ཉེན་སྲུང་བྱེད་རྒྱུ་ལག་ལེན་དོན་འཁྱོལ་གནང་རྒྱུ་ནི་དུས་ཀྱི་དགོས་མཁོ་གལ་ཆེན་ཞིག་ཡིན།